《贺蛟峰先生入宅》
宋代·何梦桂

富贵朱门盖里闾，先生斸石此山居。
一区自足子云宅，三径何妨靖节庐。
万壑风云生几席，四山花木入庭除。
乾淳岂少高官爵，自是寒泉要著书。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。